आम आदमी पार्टी सुप्रीमो और दिल्ली के मुख्यमंत्री अरविंद केजरीवाल खुद तो बिना प्रमाण हर किसी पर आरोप लगाते रहते हैं, लेकिन उन्होंने अपनी सरकार के मंत्रियों और अधिकारियों को एक सर्कुलर जारी करके कहा कि मीडिया में आने वाली नकारात्मक रिपोर्टों पर वे मानहानि के मुकदमें दायर करें. ‘रामचरितमानस' में तुलसीदास ने लिखा है: ‘प्रभुता पाई काहू मद नाहीं'. भारतीय लोकतन्त्र में सत्ता का यही चरित्र है कि यहां हर सत्ताधारी को आलोचना कतई सहन नहीं. लोकतन्त्र के लिए यह अच्छे दिनों की आहट नहीं है.